**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa:12.5.2020***

**Názov materiálu: Vyhodnotenie  zimnej údržby za obdobie 2019/2020**

**Materiál obsahuje:** - predkladacia správa

 - dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach**

Berie na vedomie: **Vyhodnotenie  zimnej údržby za obdobie 2019/2020**

**Spracoval: Ing. Viliam Majda PhD**

**Predkladá: Ing. Dušan Kramár – vedúci odboru výstavby, dopravy a ŽP**

Vo Vrútkach, 28.4.2020

 ...................................................

 podpis predkladateľa

**Vyhodnotenie priebehu zimnej údržby od 15.11.2019 do 15.3.2020**

Mesto Vrútky vykonávalo už štvrtýkrát zimnú údržbu vo vlastnej réžii a vlastnými prostriedkami. Vzhľadom na zostatky posypového materiálu a soli z minulého zimného obdobia nebolo potrebné objednať tieto materiály. V septembri 2019 prebehla iba súťaž na výpomoc pri dodávateľskom odhŕňaní snehu.

Počas zimnej údržby sa písomné sťažnosti na výkon údržby nevyskytli. Došlo k jednej poistnej udalosti, pri ktorej bol poškodený osobný automobil našim UNC počas pluhovania.

K prerušeniu MHD na ulici Karvaša a Bláhovca nedošlo. Jeden spoj dňa 28.1.2020 okolo 17.35 h nevyšiel na konečnú z dôvodu obavy menej skúsenej vodičky. Po dohode s vodičkou autobusu cestujúcich odviezol a doviezol službukonajúci dispečer na konečnú a z konečnej. Spoje pred týmto časom aj po tomto čase absolvovali úsek bez problémov.

Vyskytlo sa 12 dní so snežením, z toho 2 s intenzívnym, čo je o 19 menej ako v minulom období. Ďalej 18 dní počas ktorých bola teplota 24 hodín pod 0°C (o 16 dní menej) a ďalších 28 mrazivých nocí (o 6 viac) a 6 dní s mrznúcim dažďom, po ktorých bolo treba pred začiatkom rannej dopravy posýpať inertným materiálom.

Na zabezpečenie ZU používalo mesto:

-  traktor so sypačom a radlicou

- multikáru s radlicou a sypačom

- UNC

- nákladný automobil IVECO

- dve snehové frézy

-  dodávateľský traktor so zadnou radlicou.

Stroje absolvovali 33 výjazdov (o 35 menej ako v minulom období), dodávateľský traktor bol využitý 2 krát (o 12 menej).

Celkovo bolo pluhovaných a posypaných 1 921,9 km ciest a chodníkov (o 1 132,8 km menej) a stroje odpracovali 337 motohodín (o 74 menej). Bolo použitých 120 ton štrku (o 66 t menej) a 16 ton technickej soli (o 9 t menej).

Chodníky a zastávky MHD čistili zamestnanci MsÚ a občania - evidovaní na ÚPRaSV - určení na aktivačné práce pre Mesto Vrútky. Sneh z ulíc nebolo potrebné vyvážať.

Finančné dopady: Po započítaní nákladov na PHM, opravy, údržbu, inertný materiál, dodávateľské výkony, poistenia, osobné náklady, GPS a iné sú výdavky MsÚ na zabezpečenie ZU od 15.11.2019 do 15.3.2020 celkom 38.278,41 €.

Na budúce obdobie zimnej údržby OVaŽP pripravuje úpravu traktorovej kosačky s pluhom na odhŕňanie chodníkov.

Porovnanie nákladov na ZU v minulých kalendárnych rokoch:

Rok 2012; 1.1. - 31.12. 78 981,53 € (Brantner-Fatra)

Rok 2013; 1.1. - 31.12. 80 457,24 € (B-F)

Rok 2014; 1.1. - 31.12. 11 525,76 € (teplá zima bez sneženia) (B-F)

Rok 2015; 1.1. - 31.12. 107 120,47 € (B-F)

Rok 2016; 1.1. - 31.12. 72 321,58 € (B-F)

Rok 2017; 1.1. - 31.12. 39 697,22 € (vo vlastnej réžii)

Rok 2018; 1.1. – 31.12. 34 421,61 € (vo vlastnej réžii)

Rok 2019; 1.1. – 31.12. 50 071,57 € (vo vlastnej réžii)

Rok 2020; 1.1. – 15.3. 28 554,75 € (vo vlastnej réžii)